Kitba ta' Nicole Buttigieg Din il-ġimgħa l-American University of Malta ingħatat l-liċenżja ta' Universita' mill-Kummissjoni Nazzjonali għall Edukazzjoni Avvanzata u Ogħla. Fattur importanti li wasal għal din l-akkredidazzjoni huwa s-sħubija li l-American University of Malta għandha maż-żewġi universitajiet fl-Istati Uniti, li huma d-De Paul University f'Chicago u Clemson University f'South Carolina. Edel Cassar, Kap Eżekuttiv tal-Kummissjoni, ikkonfermat f'kummenti mal-ġurnal KullĦadd kemm din ir-rabta hija importanti għal istituzzjoni bħal AUM li b'investiment ta' €120 miljun se tibda proġett edukattiv f'Malta. L-universitajiet ta' De Paul u Clemson qed jipprovdu garanzija ta' kwalita fil-tagħlim fl-livell universitarju lill-Universita' Amerikana f'Malta. Cassar spjegat kif De Paul University għenet u se tkompli tgħini fl-iżvilupp tal-programmi edukattiv li se jiġu offruti mill-American University of Malta. L-American University of Malta se jkollha ħames fakultajiet ,fakultà tan-negozju u l-imaniġġjar ,fakultà tal-inġinerija ,fakultà tal-informazzjoni u t-teknoloġija ,fakultà tal-arti u fakultà tal-arti u xjenza. Se tilqa fija mal-erbat elf u sitt mitt sudent u huwa stmat li se jkollha mal-mitejn wieħed u sebgħin akkademiku. Edel Cassar fissret kif bil-għan li toffri l-ogħla standards u tħaddan l-aqwa prattiċi fil-qasam edukattiv ma' DePaule ingħaqdet Clemson University li qed tgħin b'rabta kuntrattwali li wkoll kienet parti mill-proċess analizzat mill-Kummissjoni. Il-kummissjoni ħarġet il-liċenzja tal-American University of Malta wara proċess trasparenti li beda f'Mejju elfejn u ħmistax u dam għaddej għal erbatax-il xahar . Dan wara li bħala l-ewwel stadju biex ikun jista' jitlaq l-investiment ta' mija u għoxrin miljun ewro , f'Jannar ilhi għaddha ġiet akkrediata bħala l-American Institute of Malta. Fl-istess ħin il-kummissjoni inkarigat għall-ewwel darba lill-kumpanija tal-awditjar Price Waterhouse Coopers sabiex tagħmel due diligence tal-assi tal-investituri Saaden Education Investment. Bl-American University of Malta ingħatat ċertifikat pożittivi kemm fl-edukazzjoni kif ukoll dwar l-assi u l-finanzi tal-investituri. Minkejja li ħarġet l-akkredidazzjoni għall-universita' xogħol l- kummissjoni nazzjonali għall-edukazzjoni avvanzata u ogħla mhux se jieqaf hawn. Edel Cassar spjegat li issa l-kummissjoni tibqa' tagħmel moniteraġġ tal-Universita' biex jigi assigurat li qiegħa tilħaq il-kriterji stabbiliti. U meta l-American University of Malta tibda topera jsiru diversi żjarat u spezzjonijiet minn membri tal-kummissjoni biex jassiguraw li qed titmexxa bl-ogħla standards. Fuq kollox dan hu proċess li sar ma' diversi universitajiet li bħala American University of Malta matul is-snin ingħataw liċenzja ta' Universita u joperaw b'suċċess minn pajjizna. L-investituri ingħataw numru ta' kundizzjonijiet li jridu jimxu magħhom għaldaqstant il-kummissjoni għall-edukazzjoni ogħla se tara li dan isir għax jekk ma jsirx dan l-American University of Malta tista titlef il-liċenzja. Għaldaqstant wara ħafna kontroversja l-kummissjoni nazzjonali għal Edukazzjoni Avvanzata u Ogħla tinsab ħerqan li l-American University of Malta tibda topera. L-American University of Malta se tkun imqassma fuq il-kampus ta' Żonqor f'Wied il-Għajn u l-Baċir numru wieħed f'Bormla fejn diġa' beda x-xogħol fuq ir-restawr tal-post. Min huma l-membri tal-bord? Dan l-aħħar smajna ħafna dwar Martin Scicluna bħala ċerpersin tal-bord tal-NCFHE. Iżda, l-bord huwa magħmul minn numru ta' membri oħra lkoll esperti fil-qasam tagħhom. Is-Sur Alex Manche huwa deputat chairman, filwaqt li l-membri huma s-Sur Lawrence Ancilleri; is-Sur Charles Caruana Carabez; Dr Jennifer Cassingena Harper; Dr Cory Greenland; s-Sur Ian Mifsud; il-Professur John Portelli; and u l-Professur Tanya Sammut Bonnici. Min huma ta' DePaule University? Id-DePaul University hija università privata bbażata f'Chicagi u għandha tradizzjoni kbira. Imwaqqfa fl-1898 l-università ġġib isimha minn San Vinċenz De Paule hekk kif għandha wkoll tradizzjonijiet kattoliċi. Hija t-tliettax l-ikbar università privata fl-Istati Uniti u l-ikbar waħda fir-reġjun ta' Ilinos u għandha preżenza f'diversi pajjiżi. Għandha fi ħdanha lista twila ta' akkademiċi mill-aqwa tant li tiftaħar bil-fatt li 98% tal-korsijiet huma mgħallma minn professuri. Fost id-diversi unuri li rebħet hemm dik ta' waħda mill-iktar istituzzjonijiet edukattivi innovattivi fl-Istati Uniti. Meta ħarġet l-aħbar li d-DePaule kienu qed jgħinu lil American University of Malta, GianMario Besana, uffiċjal fl-amministrazzjoni akkademika kien qal: "Ninsabu onorati li qed ngħinu l-American University biex tistabilixxi l-kurrikulu tagħha u nittamaw li jkun hemm iżjed opportunitajiet biex il-fakultà u l-istudenti tagħhna jikkolaboraw hekk kif l-università tkompli tikber." Min huma ta' Clemson University? Din l-università hija waħda mill-iktar universitajiet pubbliċi selettivi fl-Istati Uniti u kienet imniżżla bħala l-21 fil-lista tal-aqwa universitajiet mill-U.S News & World Report. Unuri oħra ingħataw f'magazines bħal Kipinger u SmartMoney. Clemson hija ffukata fuq ix-xjenza u l-inġinerija b'emfasi fuq ir-riċerka, t-tagħlim u s-servizzi. Imwaqqfa fl-1889, l-università tiftaħar bl-impenn għal riċerka ta' klassi mondjali u tgħid li minn stħarriġ li sar 92% tal-gradwari tagħha jgħidu li jerġgħu jagħżlu lilha bħala istituzzjoni ta' tagħlim.